Cântec de gheață și foc
Martin a fost criticat de mulți fani pentru marile întârzieri apărute în publicarea cărților seriei "Cântec de gheață și foc", cel mai recent pentru lunga pauză dintre volumele "Festinul ciorilor" (2005) și "Dansul dragonilor" (2011). Martin a răspuns acestor critici în 2010 spunând că nu vrea să scrie doar la seria "Cântec de gheață și foc" și că scrierea altor texte sau munca de editare desfășurată în cadrul diferitelor proiecte a făcut întotdeauna parte din munca sa.